CELEX: C2006/281/36
Language: et
Date: 2006-11-18 00:00:00
Title: Kohtuasi C-357/06: Eelotsusetaotlus, mille esitas Tribunale Amministrativo Regionale per la Lombardia (Itaalia) 30. augustil 2006 — Frigerio Luigi & C. Snc versus Comune di Triuggio

18.11.2006   
            
            
               ET
            
            
               Euroopa Liidu Teataja
            
            
               C 281/22
            
         Eelotsusetaotlus, mille esitas Tribunale Amministrativo Regionale per la Lombardia (Itaalia) 30. augustil 2006 — Frigerio Luigi & C. Snc versus Comune di Triuggio
   (Kohtuasi C-357/06)
   (2006/C 281/36)
   Kohtumenetluse keel: itaalia
   Eelotsusetaotluse esitanud kohus
   Tribunale Amministrativo Regionale per la Lombardia
   Põhikohtuasja pooled
   
      Hageja: Frigerio Luigi & C. Snc
   
      Kostja: Comune di Triuggio
   Eelotsuse küsimused
   
               1.
            
            
               Kas direktiivi 2004/18/EMÜ (1) artikli 4 lõige 1 või direktiivi 92/50/EMÜ (2) artikli 26 lõikes 2 (juhul, kui seda peetakse kohaldatavaks) sisalduv analoogiline säte, mille kohaselt kandidaate või pakkujaid, kellel on selle liikmesriigi õiguse alusel, kus nad asuvad, õigus kõnealust teenust osutada, ei tohi tagasi lükata üksnes seetõttu, et selle liikmesriigi õiguse alusel, kus leping sõlmitakse, oleksid nad pidanud olema kas füüsilised või juriidilised isikud, kehtestab ühenduse õiguse üldpõhimõtte, mis on ülimuslik seadusandliku dekreedi nr 267/2000 artikli 113 lõikes 5 ning 12. detsembri 2003. aasta Lombardia maakonna seaduse nr 26 artikli 2 punktis 6 ja artikli 15 punktis 1 kehtestatud formaalse piiri suhtes ning sellel võib seega olla selline siduv mõju, mis võimaldab pakkumismenetluses osaleda ka isikutel, kes ei kujuta endast kapitaliühingut?
            
         
               2.
            
            
               Juhul, kui Euroopa Kohus leiab, et eespool nimetatud reegel ei väljenda ühenduse üldpõhimõtet, siis kas direktiivi 2004/18/EMÜ artikli 4 lõige 1 või direktiivi 92/50/EMÜ artikli 26 lõikes 2 (juhul, kui seda peetakse kohaldatavaks) sisalduv analoogiline säte kujutab endast konkurentsipõhimõtte — koosmõjus halduse läbipaistvuse ja kodakondsuse alusel mittediskrimineerimise põhimõtetega — kaudset tuletist või “teisest põhimõtet” ning kas seda tuleb seetõttu pidada vahetult siduvaks ja sellega võimalikult vastuolus olevate liikmesriikide poolt ühenduse õiguse vahetust kohaldamisalast välja jäänud ehitustööde riigihankelepingute reguleerimiseks kehtestatud siseriiklike õigusnormide suhtes ülimuslikuks?
            
         
               3.
            
            
               Kas seadusandliku dekreedi 267/2000 artikli 113 lõige 5 ja 12. detsembri 2003. aasta Lombardia maakonna seaduse artikli 2 punkt 6 ja artikli 15 punkt 1 on kooskõlas EÜ asutamislepingu artiklis 39 (töötajate vaba liikumise põhimõte ühenduses), artiklis 43 (asutamisvabadus), artiklites 48 ja 81 (konkurentsi piiravad kokkulepped) kehtestatud ühenduse põhimõtetega ja juhul, kui need loetakse nimetatud põhimõtetega vastuolus olevaks, siis kas kõnealuseid siseriiklike õigusnorme ei tohi kohaldada, kuna nad on vastuolus vahetult kohaldatavate ja siseriiklike õigusnormide suhtes ülimuslike ühenduse õigusnormidega?
            
         
               4.
            
            
               Kas seadusandliku dekreedi 267/2000 artikli 113 lõige 5 ja 12. detsembri 2003. aasta Lombardia maakonna seaduse artikli 2 punkt 6 ja artikli 15 punkt 1 on kooskõlas direktiivi 75/442/EMÜ (3) artikli 9 lõikega 1 ja 5. aprilli 2006. aasta direktiivi 2006/12/EMÜ (4) artikli 7 analoogilise lõikega 2 (juhul, kui seda peetakse kohaldatavaks), mille kohaselt “peab igale rajatisele või ettevõttele, kus tehakse IIA lisas nimetatud toiminguid, saama loa artiklis 6 osutatud pädevalt asutuselt” ja “[l]õikes 1 (jäätmehooldus) osutatud kavad võivad hõlmata näiteks järgmist: a) füüsilisi või juriidilisi isikuid, kellel on luba jäätmeid käidelda […]”?
            
         
      (1)  ELT L134, lk 114; ELT eriväljaanne 06/07, lk 132.
   
      (2)  EÜT L 209, lk 1; ELT eriväljaanne 06/10, lk 322.
   
      (3)  EÜT L 194, lk 39.
   
      (4)  EÜT L 114, lk 9.